Comrades kafgedraf | News24
Kobus van der Walt (links) het op Sondag 10 Junie sy 32ste Comrades-wedloop in 10:21:02 voltooi. Hy het die meeste Comrades-medaljes in die Griekwaland-Wes-streek. Hier wens Sean Ralph, klublid en borg, hom sterkte toe op ’n geselligheid wat voor die wedloop in Kimberley gehou is.Foto: Christiaan Cloete
Verskeie atlete van Kimberley het Sondag (10/06) aan die Comrades-wedloop tussen Pietermaritzburg en Durban deelgeneem.
Hoewel nie almal daarin kon slaag om die wedloop onder die toegelate 12 uur te voltooi nie, het almal nogtans hul beste gegee.
Verskeie silwer- (onder 7 uur en 30 minute) Bill Rowan- (onder 9 uur), brons- (onder 11 uur) en Vic Clapham-medaljes (onder 12 uur) is deur die klublede behaal.
Kobus Van Der Walt, ’n Comrades-veteraan van Kimberley, het sy 32ste Comrades-wedloop in 10:21:02 voltooi. Hy spog met die meeste Comrades-medaljes in die Griekwaland-Wes-streek.
Lulu Mxekezo, ’n woordvoerder van die Noord-Kaapse department van gesondheid en lid van die Vodacom Kimberley Road Runners, het ook deelgeneem. Sy het vanjaar haar tiende Comrades in 11:49:36 voltooi en so haar groen nommer verdien.
Altesaam 25 atlete van die Vodacom Kimberley Road Runners (VKRR) het die Comrades-wedloop voltooi. Hulle is: Arthur Nziweni (07:29:01), Oatlhotse Ditsebe (08:27:35), Stephen Bassie (08:28:08), HJ Botha (08:38:43), Christiaan Cloete (09:48:46), Surien Van Litsenborgh (10:13:44), Kobus Van Der Walt (10:21:02),
Elmar Deysel (10:25:59), Laura Anne Coetzee (10:37:19), Cobus Marais (10:38:29), Christo Brink (10:38:34), Charmain Ras (10:40:55), Mosimanegape Macomo (10:43:10), Tshepo Vincent Mokholutsoane (10:55:14), Piet Mokoena (11:28:20), Sandile Maseko (11:35:05), Bhekithemba Nyembe (11:41:49), Cabanga Moyo (11:45:26), Lulu Mxekezo (11:49:36), Shadrack Mokubung (11:50:38), Lorato Banda (11:50:44), Edward Simon (11:50:58), William Botha (11:52:26) en Jay Gouws (11:53:01).
Drie atlete van die Run Walk for Life Kimberley-klub het die wedloop voltooi. Hulle is Bernard Farmer (09:36:27), Jozua Jacobs (11:23:11) en Jackie Engelbrecht (11:52:51).
Twee atlete van die Kimberley Harriers het die wedloop voltooi. Hulle is Glyn Fly (07:29:23), Opelontle Molefane (08:42:23) en Sebabatso Mohapi (11:14:05).
Frances Nel van Kimberley Pirates het die Comrades-wedloop in 10:08:38 voltooi..